**A tinereții-mi vară**

*Florinpaun*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ah, tu, a tinereții-mi vară,

Ce țineai un dor pe lume,

Știi tu dar a câta oară,

Ai bătut l-aceleași urme?

Pe iarba moale, legănând,

Iscodeam la gura-ți dulce.

Tu, de-aproape, surâzând,

Lăsai brațu-mi să te culce.

Și câte ce ţi le ziceam,

Pe după cozi de lung umbriș.

Cum din nicăieri ieșeam,

Înmănuncheați tot pe furiș.

L-al meu obraz purtam

Mâna-ți fragedă și mică,

Iar degetele-ți sărutam,

Și ți le-ndoiam cu frică.

Tu, cu-a părului răcoare,

A mea frunte o-nviorai,

Iar prin firele-i ușoare,

Mireasma lui o scuturai.

Iute-i anul ce mă cară,

Bătrâneţii dat de-acum,

Căci a tinereții-mi vară,

Încuia-va-și al ei drum.